
საქართველოს პარლამენტის დადგენილება

მუდმივმოქმედი საპარლამენტო დელეგაციების შესახებ

საქართველოს პარლამენტი ადგენს:

1. საქართველოს პარლამენტის რეგლამენტის 227-ე მუხლის შესაბამისად, შეიქმნას მუდმივმოქმედი საპარლამენტო დელეგაციები შემდეგ საერთაშორისო საპარლამენტთაშორისო ორგანიზაციებთან:

– ევროპის საბჭოს საპარლამენტო ასამბლეა: ძირითადი შემადგენლობა – 5 ადგილი, სათადარიგო შემადგენლობა – 5 ადგილი;

– ევროკავშირი (საქართველო – ევროკავშირის საპარლამენტო თანამშრომლობის კომიტეტი): ძირითადი შემადგენლობა – 5 ადგილი, სათადარიგო შემადგენლობა – 5 ადგილი;

– შავი ზღვის ეკონომიკური თანამშრომლობის საპარლამენტო ასამბლეა (PABSEC): ძირითადი შემადგენლობა – 5 ადგილი, სათადარიგო შემადგენლობა – 5 ადგილი;

– ნატოს საპარლამენტო ასამბლეა: ძირითადი შემადგენლობა – 4 ადგილი, სათადარიგო შემადგენლობა – 4 ადგილი; 

– ეუთოს საპარლამენტო ასამბლეა: ძირითადი შემადგენლობა – 5 ადგილი, სათადარიგო შემადგენლობა – 5 ადგილი;

– საპარლამენტთაშორისო კავშირი (IPU): ძირითადი შემადგენლობა – 5 ადგილი, სათადარიგო შემადგენლობა – 5 ადგილი;

– დემოკრატიისა და ეკონომიკური განვითარების ორგანიზაცია (სუამი): ძირითადი შემადგენლობა – 5 ადგილი, სათადარიგო შემადგენლობა – 5 ადგილი;

– ფრანგულენოვანი ქვეყნების საპარლამენტო ასამბლეა: ძირითადი შემადგენლობა – 3 ადგილი, სათადარიგო შემადგენლობა – 3 ადგილი.

2. საქართველოს პარლამენტის საპროცედურო საკითხთა და წესების კომიტეტმა განსაზღვროს პროპორციული წარმომადგენლობის კვოტები მუდმივმოქმედ საპარლამენტო დელეგაციებში და დასამტკიცებლად წარუდგინოს პარლამენტის ბიუროს.

3. ეს დადგენილება ამოქმედდეს მიღებისთანავე.

